Translate the text from Welsh to English.



 
Wrth roi gwybod y newyddion diweddaraf i Aelodau'r Cynulliad am gynlluniau ar gyfer Academi Genedlaethol Arweinyddiaeth Addysgol, amlinellodd Kirsty Williams sut y byddai'r sefydliad newydd yn gweithredu o hyd braich i Lywodraeth Cymru. A nod yr Academi yw sicrhau bod yr holl arweinwyr sy'n rhan o'r system addysg yng Nghymru yn meddu ar y sgiliau a'r wybodaeth iawn er budd ein disgyblion.   
  
Mae Ann Keane, cyn\-Brif Arolygydd Estyn, wedi  bod yn cydweithio ag amrywiaeth o arbenigwyr i ystyried sut y gellir sefydlu'r Academi. Mae ei 'bwrdd cysgodol' wedi gwneud nifer o argymhellion, gan gynnwys:  


* Caniatáu mynediad teg i athrawon ddatblygu eu sgiliau arweinyddiaeth.
* Defnyddio'r dystiolaeth a'r ymchwil ddiweddaraf sy'n dangos sut mae arweinyddiaeth mewn ysgolion yn gwneud gwahaniaeth.
* Datblygu arweinwyr presennol ein hysgolion, ac amlygu arweinwyr ar gyfer y dyfodol.

Dywedodd Kirsty Williams:  

> “All ansawdd ein system addysg ddim fod yn well nag ansawdd ein hathrawon, ac mae arweinyddiaeth yn ganolog i hynny.
> 
> “Ein her, fel y nodwyd gan y Sefydliad ar gyfer Cydweithrediad a Datblygiad Economaidd (OECD), yw sicrhau dull cenedlaethol o weithredu i wella arweinyddiaeth, a gwneud yn siŵr bod hynny'n llywio'r diwygiadau ym maes addysg.
> 
> “Mae'r dystiolaeth yn dangos y gall yr arweinwyr yn ein hysgolion wneud gwahaniaeth mawr. Rwy am inni gael yr arweinwyr iawn sy'n meddu ar y sgiliau iawn i wella safonau a phennu'r disgwyliadau uchaf ar gyfer pob un o'n pobl ifanc.
> 
> “Rwy wedi gofyn i swyddogion ddechrau gwaith cwmpasu i benderfynu ar yr amserlen a'r adnoddau sydd eu hangen i sefydlu'r Academi erbyn gwanwyn 2018 fan bellaf.  Rwy'n disgwyl i'r Academi fod yn sefydliad hyblyg a chanddo bwrdd strategol bach dan arweiniad prif weithredwr.
> 
> “Rwy am ddiolch i Ann Keane am ei gwaith wrth inni fynd ati i sefydlu'r Academi. Mewn cyfnod byr o amser, mae Ann a'r bwrdd cysgodol wedi gwneud cynnydd da yn hynny o beth.”

Dywedodd Ann Keane:  

> “Rwy'n falch iawn bod Ysgrifennydd y Cabinet wedi derbyn argymhellion y bwrdd cysgodol.  Canlyniad nid yn unig ein trafodaethau, ond hefyd y cysylltiadau yr ydym wedi'u meithrin â phenaethiaid ac arweinwyr eraill yn y sector addysg ar draws Cymru yw'r argymhellion hyn \- gan gynnwys deall am yr hyn sy'n digwydd mewn gwledydd eraill.
> 
> “Byddwn ni'n rhannu cynigion mwy manwl ar gyfer yr Academi mewn cyfarfodydd ar hyd a lled Cymru dros yr wythnosau nesaf, i wneud yn siŵr bod yr hyn sydd wedi'i drefnu ar gyfer yr Academi yn sicrhau mynediad cyfartal at ddatblygu arweinyddiaeth o safon uchel i arweinwyr a darpar arweinwyr sy'n gweithio ym maes addysg yng Nghymru, er budd ein dysgwyr yn y pen draw.
> 
> “Mae Ysgrifennydd y Cabinet dros Addysg am i'r Academi gael ei sefydlu, ac yn gweithredu'n llawn, erbyn 2018\. Mae'r sefydliad yn rhan o amrediad o ddiwygiadau y mae Llywodraeth Cymru yn eu rhoi ar waith, sy'n cynnwys newidiadau i hyfforddiant cychwynnol athrawon, cynigion i ailwampio ein safonau addysgu a meini prawf achredu newydd ar gyfer darparwyr ym maes hyfforddiant cychwynnol athrawon.”







Translation:


 
Updating Assembly Members on plans for a new National Academy for Educational Leadership, Kirsty Williams set out how the new organisation will be arms length from the Welsh Government with the ambition of preparing all leaders in the Welsh education system with the right skills and knowledge to benefit pupils.   
  
The former chief inspector for Estyn Ann Keane has been working with a range of experts to look at how the academy can be established. Her ‘shadow board’ has made a range of recommendations, including:  


* Allowing fair access for teachers to develop their leadership skills.
* Using the latest evidence and research on how leadership in schools makes a difference.
* Developing current leaders in schools while identifying future leaders.

  
Kirsty Williams said:  

> “The quality of our education system cannot exceed the quality of our teachers and leadership is central to this.
> 
> “Our challenge, as noted by the OECD, is to ensure a national approach to leadership, and make it a prime driver of our education reforms.
> 
> “The evidence shows leaders in our school can make a huge difference. I want us to have the right leaders with the right skills to raise standards and set the highest expectations for all our young people.
> 
> “I have instructed officials to start scoping the timescale and resources needed to establish the Academy by spring 2018 at the latest. I expect this to be an agile organisation with a small strategic board and led by a chief executive.
> 
> “I want to thank Ann Keane for her work as we set up the academy. In a short space of time Ann and shadow board have made good progress on this issue.”

Ann Keane said:  

> “I am very pleased that the Cabinet Secretary has accepted the recommendations of the shadow board.  They are the result not only of our deliberations but of engagement with head teachers and other leaders in the education sector across Wales and an understanding of what happens in other countries.
> 
> “We will be sharing more detailed proposals for the Academy in meetings around Wales over the next few weeks to make sure that what is planned for the Academy enables equity of access to high\-quality leadership development for leaders and aspiring leaders who work in education sectors in Wales, for the ultimate benefit of learners.
> 
> “The Education Secretary wants the academy up and running by 2018\.  
> The body is part of a range of Welsh Government reforms including changes to initial teacher training, proposals to revamp teaching standards and new accreditation criteria for initial teacher training providers.”